Stavanger Turistforening

Stavanger Turistforening (STF) er tredje største medlemsforening i Den Norske Turistforening (DNT). STF har 23 688 medlemmer, og 41 hytter i Rogaland, Vest-Agder, Aust-Agder og Telemark. Mellom hyttene er ca. 1250 km sti vardet og merket med den røde T'en.

 Historikk 
Stavanger Turistforening ble stiftet i 1887. Den første hytta, Bleskestadmoen, ble reist i 1891, og utover i 1900-årene fikk foreningen et meget godt utbygd hytte- og rutenett.

 T-merkede løyper 
I forbindelse med STFs 125-årsjubileum i 2012 etablerte foreningen i tillegg 412 kilometer T-merkede hverdagsturløyper i Stavanger kommune, noe som har gitt Stavanger det lengste T-merkede rutenettet av alle norske kommuner. På vinterstid kvister STF 370 kilometer skiløyper i Ryfylke, Frafjordsheiene og Sirdalsheiene.

Blant STFs mest brukte stier er de T-merkede løypene til Preikestolen (150.000 besøkende i 2012) og Kjerag ved Lysefjorden. Et annet svært populært turmål er Dalsnuten utenfor Sandnes.

 Turisthytter 
Blant STFs kjente hytter er Haukeliseter, Preikestolhytta og Stranddalen turisthytte. De to førstnevnte er de mest besøkte av alle turistforeningshytter i Norge, og de to eneste som har åpent hele året.

 Annen virksomhet 
I tillegg til å bygge og drifte hytter og løyper arrangerer STF også mange turer, kurs og andre arrangementer. I 2012 ble det arrangert over 400 turer og andre arrangementer. STF arrangerer også populære mosjonsløp som Tripp Trapp Triathlon gjennom Lysefjorden og Frafjordheiene, og 7-nutsløpet over sju nuter i bymarka utenfor Sandnes. STF har også en aktiv ungdomsgruppe, tilknyttet DNT ung.

 Liste over hytter 
Bakken gard
Bleskestadmoen
Blåfjellenden
Børsteinen
Eidavatn
To hytter ved Flørli, Flørlistølen og Flørli turiststasjon
Grasdalen
Haukeliseter turisthytte ved Haukeliseter (Betjent hele året)
Holmavatn
Hovatn turisthytte
Kringlevatn
Krossvatn
Kvanndalen
Kvilldal
Langavatn
Litle Aurådal
Melands Grønahei turisthytte ved Melands Grønahei
Mostøl
Nilsebu
Preikestolhytta
Preikestolen fjellstue (Betjent hele året)
Sandsa
Sandvatn turisthytte
Stakken
Storevatn
Storsteinen
Stranddalen turisthytte (Betjent i sommersesongen)
Støle
Taumevatn
Tomannsbu
Vassdalstjørn
Veslebu
Viglesdalen
Ådneram

Utleiehytter
Flørlistølen
Gaudland
 Heiberghytta Grautheller
Skåpet
 Vatnegården
 Veslebu

 Referanser 

 Eksterne lenker 



Kategori:DNTs medlemsforeninger
Kategori:Friluftsliv i Rogaland